EkBass/fiwiki-20250220-pages-articles huggingface dataset:
Soile Kaukovalta

Soile Ritva Sofia Kaukovalta-Kaila, ent. Kaukovalta-Perttunen, (12. marraskuuta 1921 Tampere – 3. syyskuuta 1988 Tampere) oli suomalainen kirjastonjohtaja ja kirjailija. Soile Kaukovallan isä oli rehtori ja historioitsija Kyösti Valfrid Kaukovalta. Hänen sisaruksiaan olivat lehtori ja kirjailija Ilpo Kaukovalta ja kirjailija Eila Kaukovalta. Hän oli naimisissa filosofian kandidaatti Lauri Olavi Perttusen kanssa. Kirjailija Kai Kyösti Kaukovalta on heidän poikansa. Kaukovalta kirjoitti ylioppilaaksi vuonna 1940, valmistui merkonomiksi Tampereen kauppaoppilaitoksesta 1941, valtiotieteen kandidaatiksi Helsingin yliopistosta 1956 ja kirjastonhoitajaksi Tampereen yliopistosta 1962. Kaukovalta työskenteli Tampereen kaupunginkirjaston palveluksessa vuodesta 1942, ja oli vuosina 1951–1965 Nekalan sivukirjaston kirjastonhoitajana ja vuosina 1965–1967 pääkirjastossa osastonhoitajana. Sen jälkeen hän oli 1967–1973 Valkeakosken kaupunginkirjaston ja 1973–1984 Lappeenrannan kaupunginkirjaston sekä samalla Etelä-Karjalan maakuntakirjaston johtajana. Kaukovalta kirjoitti lasten- ja nuortenkirjoja, pakinoita ja teatteriarvosteluja. Hän sai vuonna 1953 Tampereen kaupungin kirjallisuuspalkinnon ja toimi Pirkkalaiskirjailijoiden sihteerinä vuosina 1954–1965. == Teoksia == * Melkein ylioppilaita: nuortenromaani. Karisto 1952 (nimellä Soile Kaukovalta-Perttunen) * Teinitytön ikkuna: koululaiskuvaus. Vihreä kirjasto 7. WSOY 1953, 2. painos 1959, 3. painos 1967 * Tinttara, seikkaileva keijukainen: satu, kuvitus Hugo Trentzsch. Karisto 1953 * Tampereen yhteiskoulu 1895-1962, matrikkelitoimikunta Soile Kaukovalta- Perttunen ym.; puheenjohtaja Allan Noroila. Tampere 1964 * Tampereen kauppaoppilaitos 1890-1965: 75-vuotisjuhlan julkaisu', toim. Soile Kaukovalta- Perttunen. Tampere 1965 == Palkinnot == * Tampereen kaupungin kirjallisuuspalkinto 1953 == Lähteet == * (Arkistoitu 15.2.2014) * Tampereen kaupunginkirjaston historiaa: Nekalan kirjasto (virheellinen vuosi Lappeenrantaan siirtymisestä. * Pirkanmaalaista kaunokirjallisuutta * Kuolleita (digitilaajille) Helsingin Sanomat 11.9.1988, HS Aikakone. Luokka:Suomalaiset kirjailijat Luokka:Vuonna 1921 syntyneet Luokka:Vuonna 1988 kuolleet Luokka:Suomalaiset kirjastonhoitajat
Eila Kaukovalta

Eila Irma Maria Kaukovalta ent. Kaila (27. tammikuuta 1911 Tampere – 19. kesäkuuta 1970 Helsinki) oli suomalainen kirjailija. Eila Kaukovallan isä oli rehtori ja historioitsija Kyösti Valfrid Kaukovalta. Hänen sisaruksiaan olivat lehtori ja kirjailija Ilpo Kaukovalta ja kirjailija Soile Kaukovalta. == Teoksia == * Kevättä kohti : koululaiskuvaus. WSOY 1931 * Tampereen raittiusliikkeen historia : Tampereen järjestäytyneen raittiusliikkeen 50-vuotismuistojulkaisu. Tampereen raittiusseurain keskuskomitea, Tampere 1934 * Tuntematon Marianna : nuortenromaani. Tyttöjen kirjasto 23. Otava 1938 * Kolmas kerta toden sanoo, näytelmä. 1940 (nimellä Eila Kaila) * Me tapaamme taas, Marianna : nuortenromaani. Tyttöjen kirjasto 36. Otava 1941 (nimellä Eila Kaukovalta-Kaila) * Viitosparakin Sole : nuortenromaani. Tyttöjen kirjasto 46. Otava 1943 (nimellä Eila Kaukovalta-Kaila) * Maarian pitäjän historia 3, 4, Maaria 1866-1943, kirjoittajat K. V. Kaukovalta ja Eila Kaukovalta-Kaila. Maarian kunta ja seurakunta, Turku 1950 * Reunalla taivaan ja maan, radiokuunnelma. 1987 (kirj. Kai-Kyösti Kaukovalta ja Eila Kaukovalta) == Lähteet == * * Pirkanmaalaista kaunokirjallisuutta * Teokset Fennica- tietokannasta Luokka:Suomalaiset kirjailijat Luokka:Vuonna 1911 syntyneet Luokka:Vuonna 1970 kuolleet
Trifluorietikkahappo

Trifluorietikkahappo (CF3CO2H) on etikkahapon fluorattu johdannainen. Yhdistettä käytetään orgaanisessa kemiassa erityisesti peptidisynteesissä. Aineesta käytetään myös nimiä trifluorietaanihappo ja perfluorietikkahappo. ==Ominaisuudet== Trifluorietikkahappo on väritöntä nestettä ja liukenee hyvin veteen sekä useisiin orgaanisiin liuottimiin, kuten etanoliin, asetoniin, dietyylieetteriin, bentseeniin ja heksaaniin. Trifluorietikkahappo on huomattavasti etikkahappoa vahvempi happo ja sen pKa-arvo on 0,23. Hapon voimakkuus johtuu elektronegatiivisten fluoriatomien aiheuttamasta induktiivisesta efektistä.Arthur J. Elliott:Fluorinated Acetic Acids, Kirk- Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 11.05.2011William X. Bajzer:Fluorine Compounds, Organic, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 11.05.2011Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick: Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 11.05.2011 ==Valmistus== Aikaisemmin trifluorietikkahappoa tuotettiin hapettamalla erilaisia trifluorimetyyliryhmän sisältäviä halogenoituja hiilivetyjä esimerkiksi hapettamalla kaliumpermanganaatilla 1,1,2-trikloori-3,3,3-trifluoripropeenia. Nykyään yhdistettä tuotetaan fluoraamalla elektrolyyttisesti asetyylikloridia tai etikkahappoanhydridiä vetyfluoridilla. Ensimmäisessä vaiheessa muodostuu trifluoriasetyylifluoridia, josta muodostuu trifluorietikkahappoa hydrolyysillä. :CH3COCl + 4 HF → CF3COF + 3 H2 \+ HCl :CF3COF + H2O → CF3COOH + HF ==Käyttö== Trifluorietikkahappoa käytetään trifluorietikkahappoanhydridin ja 2,2,2-trifluorietanolin, jota saadaan pelkistämällä litiumalumiinihydridillä, valmistamiseen. Yhdiste on käyttökelpoinen myös katalyyttinä Beckmann-toisiintumisissa, esteröinneissä, tyydyttymättömien ja aromaattisten yhdisteiden asyloinneissa, ketonien synteesissä ja nitrauksissa. Peptidisynteeseissä trifluorietikkahappoa käytetään poistamaan amiinien suojaukseen käytettäviä ryhmiä, kuten t-Boc- ryhmän poistoon. Tähän tarkoitukseen trifluorietikkahappo sopii hyvin, koska sivureaktiot ovat vähäisiä ja peptidit liukenevat hyvin trifluorietikkahappoon. Trifluorietikkahappoa käytetään myös proteiinien HPLC- mittauksissa. Yhdiste muodostaa ionipareja proteiinien kanssa ja täten ehkäisee kationinvaihtoa stationäärifaasin kanssa ja vähentää peptidien ja proteiinin konformaatioiden vaihtelua ja siten saa aikaiseksi paremman erottuvuuden. ==Turvallisuus== Trifluorietikkahappo on vahvasti hapanta ja syövyttävää ja aiheuttaa syövytysvammoja joutuessaan kosketuksiin ihon tai silmien kanssa. Nisäkkäille se ei ole erityisen myrkyllistä toisin kuin esimerkiksi fluorietikkahappo. Vesikasveille ja leville se sen sijaan on haitallista. Yhdiste hajoaa vedessä melko hitaasti ja voi kertyä vesiin. ==Katso myös== *Difluorietikkahappo ==Lähteet== Luokka:Karboksyylihapot Luokka:Organohalidit Luokka:Fluoriyhdisteet
The Namesake – kaima

The Namesake – kaima on intialais-yhdysvaltalainen draamaelokuva vuodelta 2006. Elokuvan on ohjannut Mira Nair ja se perustuu Jhumpa Lahirin Kaima- romaaniin. == Näyttelijät == == Tuotanto == Alun perin Rani Mukerjin ja Abhishek Bachchanin oli tarkoitus näytellä päärooleja, mutta aikatauluongelmien vuoksi roolit menivät Tabulle ja Kal Pennille. == Lähteet == == Aiheesta muualla == * * * Luokka:Vuoden 2006 yhdysvaltalaiset elokuvat Luokka:Vuoden 2006 intialaiset elokuvat Luokka:Mira Nairin ohjaamat elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Intialaiset draamaelokuvat Luokka:Intialaiset romaaneihin perustuvat elokuvat
Luettelo jalkapallon Mestarien liigan voittanutta joukkuetta edustaneista
pelaajista

__NOTOC__ Tämä on luettelo jalkapallon Mestarien liigan voittaneessa joukkueessa pelanneista pelaajista, joiden ei kuitenkaan katsota voittaneen mestaruutta. Luettelo sisältää pelaajat, jotka ovat esiintyneet joukkueessa Mestarien liigan otteluissa kyseisen kauden aikana, mutta eivät ole edustaneet kyseistä joukkuetta kauden loppuun asti. Mestarien liigaa on pelattu kaudesta 1992–1993 lähtien. Mestarien liigaa edeltäneen, vuosina 1955-1992 pelatun, Euroopan cupin vastaavat pelaajat eivät ole luettelossa mukana. Luettelossa on huomioitu kaikki pelaajat Mestareiden liigan kauden 2022-23 loppuun asti. ==A== * Alex - Chelsea FC 2012 (Siirtyi kesken kauden Paris Saint-Germainiin.) * Almeida, Hugo - FC Porto 2004 (Siirtyi kesken kauden UD Leiriaan.) * Anelka, Nicolas - Chelsea FC 2012 (Siirtyi kesken kauden Shanghai Shenhuaniin.) * Aranda, Carlos - Real Madrid 2002 (Siirtyi kesken kauden CD Numanciaan.) ==B== * Baljić, Elvir - Real Madrid 2002 (Siirtyi kesken kauden Rayo Vallecanoon.) * Borriello, Marco - A.C. Milan 2003 (Siirtyi kesken kauden Empoli FC:hen.) ==C== * Cancelo, João - Manchester City FC 2023 (Siirtyi kesken kauden Bayern Müncheniin.) * Cheryshev, Denis - Real Madrid 2016 (Siirtyi kesken kauden Valencia CF:ään) * Cruyff, Jordi - Manchester United 1999 (Siirtyi kesken kauden Celta Vigoon.) ==D== * Diao, Salif - Liverpool 2005 (Siirtyi kesken kauden Birmingham Cityyn.) ==E== * Eto'o, Samuel - Real Madrid 2000 (Siirtyi kesken kauden RCD Mallorcaan.) ==F== * Fusi, Luca - Juventus 1996 (Siirtyi kesken kauden FC Luganoon.) ==G== ==H== ==I== ==J== ==K== * Kreek, Michel - Ajax 1995 (Siirtyi kesken kauden Calcio Padovaan.) ==L== ==M== ==N== ==O== * Omam-Biyik, François - Olympique de Marseille 1993 (Siirtyi kesken kauden RC Lensiin.) ==P== * Pedersen, Steinar - Borussia Dortmund 1997 (Siirtyi kesken kauden Lillestrøm SK:hon.) ==Q== ==R== ==S== * Seedorf, Clarence - Real Madrid 2000 (Siirtyi kesken kauden Inter Milaniin.) ==T== ==U== ==V== ==W== * Wilson- Esbrand, Josh - Manchester City FC 2023 (Siirtyi kesken kauden Coventry Cityyn.) ==X== ==Y== ==Z== * Zé Roberto - Real Madrid 1998 (Siirtyi kesken kauden Flamengoon.) ==Å== ==Ä== ==Ö== Mestarien liigan voittanutta joukkuetta edustaneista pelaajista
HMS Drottning Victoria

HMS Drottning Victoria oli Ruotsin laivaston Sverige-luokan rannikkopanssarilaiva (), joka palveli muun muassa toisessa maailmansodassa. Alus tilattiin syyskuussa 1914 hieman ennen ensimmäisen maailmansodan puhkeamista. Vaikka Ruotsi säilytti puolueettomuutensa sodan ajan, sota hidasti tehtyjen hankintasopimusten toteutumista, ja alus valmistuikin vasta 1921. == Valmistus == Syyskuussa 1914 alus tilattiin Göteborgista Götaverkeniltä, missä köli laskettiin heinäkuussa 1915. Alus laskettiin vesille 15. maaliskuuta 1921 ja otettiin palvelukseen 12. maaliskuuta 1921. Alukselle asennettiin 1927 Hazemeyer-tulenjohtojärjestelmä, jonka osana tehtiin uusi tulenjohtotasanne etumastoon, asennettiin neljän metrin etäisyysmittari ja pystytettiin raskas kolmijalkainen mastoWhitley, M. J. s. 234. Aluksen tykistön kantama kasvoi pääaseilla 27 300 jaardiin ja apuaseilla 20 750 jaardiin ammusten kehittyessä. Sen torpedoputket poistettiin 1920-luvun puolivälissä.Whitley, M. J. s. 236 == Palvelus == Alus teki 1920- ja 1930-luvuilla sisaraluksensa HMS Sverigen kanssa useita purjehduksia Itämerellä.Whitley, M. J. s. 236 Kovana jäätalvena 1929 alusta yritettiin käyttää jäänmurtajana heikoin tuloksin. Aluksen kuusi hiilikattilaa vaihdettiin 1937 kahteen öljykäyttöiseen Penhoet-kattilaan, jotka sijoitettiin kahteen etummaiseen kattilahuoneeseen. Tilojen vapautuessa aluksella tehtiin tilamuutoksia ja sen etummaiseen savuhormiin asennettiin savunhajotin. Se matkasi Suomen laivaston panssarilaiva Väinämöisen, jonka merenkulkuominaisuudet olivat heikot, kanssa Yhdistyneen kuningaskunnan Yrjö VI:n kruunajaisten laivastokatselmukseen Spitheadiin 1937. Toisessa maailmansodassa alus oli puolueettomuuden valvontatehtävissä, jolloin sille asennettiin kaksi Hazemeyer-vakavoitua kaksiputkista 40 millimetrin ilmatorjuntatykkiä keskimmäisen 152 millimetrin tykkitornin paikalle. Sodan aikana alukselle asennettiin vielä yksi vastaava 40 millimetrin ilmatorjuntatykki puolikannelle ja vanhentuneet 76 millimetrin ilmatorjuntatykit korvattiin kahdella kaksiputkisella 45 millimetrin rinnakkain asetetulla tykillä ja kummankin rinnalle vielä kaksiputkinen 25 millimetrin tykki. Lopulta kolme yksiputkista 20 millimetrin tykkiä täydensi alusten ilmatorjunnan. Alukselle asennettiin 1943 ruotsalaisvalmisteinen tutka. Alus siirrettiin reserviin 1950. Alus poistettiin palveluksesta huhtikuussa 1957 ja myytiin maaliskuussa 1959 MVK:lle romutettavaksi. == Lähteet == * * === Viitteet === Luokka:Sverige-luokan rannikkopanssarilaivat Luokka:Ruotsalaiset toisen maailmansodan taistelulaivat Luokka:Götaverken
Karl Alfred Lundqvist

Karl Alfred Lundvist (nimi myöhemmin Kaarlo Alfred Lehtikanto ; 10. tammikuuta 1858 Lohja – 7. heinäkuuta 1923 Vaasa) oli suomalainen toimittaja, kanslisti, kirjailija ja suomentaja.Toimittaja K. A. Lehtikanto, Iltalehti, 09.07.1923, nro 155, s. 2, Kansalliskirjaston digitaaliset aineistotKuolinilmoitus, Uusi Suomi, 10.07.1923, nro 154, s. 3, Kansalliskirjaston digitaaliset aineistot Lundqvist muutti jo varhain Vaasaan ja meni siellä poliisilaitoksen palvelukseen. Vuonna 1884 hän perusti Suupohjan Työmies-lehden ja oli sen päätoimittajana 1884-1885. Lehden lopetettua ilmestymisen Lundqvist oli työssä Kansanlehden toimituksessa 1886 ja toimitti sitten Vaasan Lehteä 1888–1891. Hän osasi molempia kotimaisia kieliä ja toimi kielenkääntäjänä ja vuonna 1899 maistraatin virallisena suomentajana. Vuodesta 1904 alkaen Lundqvist oli kanslistina Vaasan lääninhallituksessa ja myöhemmin hän oli kanslistina Vaasan poliisilaitoksella. Hän oli vielä Vasa Posten-lehdessä aputoimittajana 1901–1907 ja Vaasa-lehden ensimmäisenä toimitussihteerinä 1903. Lundqvist kuoli heinäkuussa 1923 pitkään sairastamaansa sydäntautiin. Lundqvistin kirjallinen tuotanto koostui yhdestä kertomuksesta sekä hartauskirjallisuuden suomennoksista. == Teoksia == * Lemmen lujuus : kuvannollinen kertomus kansalle. Helsinki 1881 == Suomennoksia == * Hannah Whitall Smith : Onnellisen elämän salaisuus. Victor Heyno, Waasa 1895 * Otto Stockmayer : Kokonainen pelastus : muistiinpanoja esitelmistä, jotka v. 1894 Tukholmassa pidettiin, suom. K. A. L. Gummerus, Waasa 1896 * A. B. Simpson : Kristillinen elämä, esitetty Uuden testamentin kirjoissa. 1896, ilmestyi myöh. nimellä Pyhityksen salaisuus, Ari-kustannus, Saarijärvi 1981 * Andrew Murray : Jeesus itse, suom. K. A. L. Gumerus, Waasa 1897 * Dwight Lyman Moody : Vapahtajan viimeinen käsky : Mark. 16: 15, 16. Suomentaja, Vaasa 1897 * Eliel Vest : Maantiedon oppikirja merikouluille. Edlund, Vaasa 1902 == Lähteet == * * Teokset Fennica- tietokannasta Luokka:Suomalaiset kirjailijat Luokka:Suomalaiset toimittajat Luokka:Suomentajat Luokka:Vuonna 1858 syntyneet Luokka:Vuonna 1923 kuolleet
K. V. Raitio

Kosti Volmari Raitio (29. joulukuuta 1889 Sortavala – 4. joulukuuta 1929 Helsinki) oli suomalainen kirjallisuuden suomentaja. == Suomennoksia == * Paul Seippel : Adèle Kamm. Gummerus 1915 * Honoré de Balzac : Laakson lilja : maaseutuelämän kuvaus. Kustannus Oy Kirja, Tampere 1916 * Helene Christaller : Kuin unta näkeväiset... : päiväkirjanlehtiä. Ahjo, Helsinki 1919 * Henry Bordeaux : Salaman valossa. WSOY 1921 (alkuteos La visionnaire) * Eugène Sue : Vaeltava juutalainen : 1 nide, ranskankielestä suom. K. V. Raitio ja L. A. Hirvensalo. Kirja, Helsinki 1921-1923 * Pierre Benoit : Ruhtinatar Aurore. Kirja, Helsinki 1922 * Hans Dominik : Kolmen miehen valta : romaani vuodelta 1955. Kirja, Helsinki 1923, 2. painos WSOY 1934, 3. painos 1936 * Octave Feuillet : Kunnian mies : romaani. Kirja, Helsinki 1923 * Paul Féval : Valkea nainen : historiallinen kertomus. Kirja, Helsinki 1923 * Hans Dominik : Atlantis. Kirja, Helsinki 1926 == Lähteet == * * Teokset Fennica-tietokannasta Luokka:Suomentajat Luokka:Vuonna 1889 syntyneet Luokka:Vuonna 1929 kuolleet
Vaahteraliigan kausi 2008

Vaahteraliigan kausi 2008 oli Vaahteraliigan historian 29. kausi. Kausi käynnistyi 24. toukokuuta 2008 ja Vaahteramalja XXIX pelattiin 13. syyskuuta 2008. Sarjan voitti neljättä kertaa peräkkäin Porvoon Butchers. == Runkosarja == Kaudella 2008 pelattiin neljätoista kierrosta, ja jokainen joukkue pelasi yhteensä kaksitoista ottelua. Ensimmäinen kierros pelattiin 24. toukokuuta – 1. kesäkuuta, ja neljästoista kierros 30. elokuuta. OT V H TE PÄ MS PTS Butchers 12 9 3 494 291 +203 18 Roosters 12 8 4 524 533 -9 16 Jaguaarit 12 8 4 563 455 +108 16 Wolverines 12 7 5 461 433 +28 14 Crocodiles 12 6 6 336 386 -50 12 Trojans 12 4 8 306 364 -58 8 Saints 12 0 12 429 651 -222 0 == Pudotuspelit == {{Turnauspuu4 pronssiotteluton |7.9. - Porvoo, Keskuskenttä |Butchers|31 (24)|Wolverines|6 (0) |6.9. - Helsinki, Velodromi |Roosters|53 (20)|Jaguaarit|50 (29) |13.9. - Helsinki, Finnair Stadium|Butchers|47 ja, 41 (25)|Roosters|41 ja, 41 (20)| }} == Lähteet == 2008 Luokka:Vuoden 2008 urheilu
Hilja Walldén

Hilja Augusta Walldén (24. joulukuuta 1871 Sortavala – 5. lokakuuta 1929 Vaasa) oli suomalainen kirjallisuuden suomentaja. Hän käytti myös nimimerkkiä Hilja Vesala. == Teoksia == * Leitfaden für den ersten Unterricht im Deutschen unter Benützung von "Hölzels Wandbildern für den Anschauungs- und Sprachunterricht"; nach S. Alge, S. Hamburger und W. Rippmann für finnische Schulen herausgegeben Hilja Walldén. WSOY 1918 == Suomennoksia == * Georg Moritz Ebers : Pormestarin vaimo : romaani. G. W. Edlund, Helsinki 1903 * Richarda Huch : Elämäntarinoita syrjäkadulta. Otava 1904 * Emil Strauss : Tuonen turviin : elämäntarina. Yrjö Weilin, Jyväskylä 1905 * Octave Feuillet : Köyhän aatelisen tarina : romaani. WSOY 1912 * Edouard Laboulaye : Abdallah eli nelilehtinen apila. WSOY 1913, 1928 * Alexandre Dumas vanhempi : Musta tulpaani 1-2 : romaani. WSOY 1913, 5. painos 1936 (Kirja Project Gutenbergissä) * Jeanne Colomb : Mustalaistyttö. WSOY 1917 * J. C. Heer : Vuoren erakko : romaani. WSOY 1918 * Clara Viebig : Hekuban tyttäret : romaani. WSOY 1919 * Alvilde Prydz : Luvattu maa : romaani. WSOY 1919 * Alvilde Prydz : Herön kartanon lapset. WSOY 1920 * Gunnar Gunnarsson : Autuaita ovat yksinkertaiset : romaani. WSOY 1921 * Clara Viebig : Punainen meri : romaani. WSOY 1921 * L. M. Montgomery : Anna omassa kodissaan : jatkoa kertomuksiin "Annan nuoruusvuodet", "Anna ystävämme" ja "Annan unelmavuodet". WSOY 1922, 5. painos 1954, 6. painos 1963, 14. painos 2002 (alkuteos Anne's house of dreams) * Ryöväri ja risti : Tokishi Ishiin tarina. WSOY 1924 * Nibelungien tarina : saksalainen sankariruno, uudelleen kertonut Rudolf Herzog ; suomentanut Hilja Walldén. WSOY 1925 * Margarete Böhme : Juoniensa uhri : romaani. Satakunnan kirjateollisuus, Pori 1927 (alkuteos Anna Nissens Traum) * Guy Chantepleure : Sattuma ja rakkaus. Gummerus 1927 * J. C. Heer : Taiteen polku : romaani. Satakunnan kirjateollisuus, Pori 1927 * J. C. Heer : Nuoren Joggelin tarina. Satakunnan kirjateollisuus, Pori 1928 * Gunnar Gunnarsson : Elämän ranta : romaani Islannista. WSOY 1929 * Else Hofmann : Rakkautensa vanki : romaani. Minerva, Helsinki 1930 == Lähteet == * * Teokset Fennica- tietokannasta Luokka:Suomentajat Luokka:Vuonna 1871 syntyneet Luokka:Vuonna 1929 kuolleet
Nuclear Blues

Nuclear Blues on suomalaisen fuusiojazz-yhtye Cause For Effectin ensimmäinen EP-levy. Se on julkaistu yksipuoleisena kasettina vuonna 1997.http://www.discogs.com/Cause-For-Effect-Nuclear-Blues/release/864755 ==Kappaleet== #Green Please Not Grey #Nuclear Blues #Not Gloomy #Window of Peace '97 #We Know #Asidophiliac #Senseless Human Termination #Into the Reactor #Are You Aware #Realistic #When Fury Rules ==Kokoonpano== * Tuomo Hohtari – basso, laulu * Jamu – kitara * Ari Tenhola – rummut ==Lähteet== Luokka:Vuoden 1997 EP:t Luokka:Cause For Effectin albumit
Ferdinand Laurent

Ferdinand Laurent (1. maaliskuuta 1846 Helsinki – 20. maaliskuuta 1924 Kirkkonummi ) oli suomalainen tilanomistaja, agronomi ja ruotsin kielellä kirjoittanut näytelmäkirjailija. Laurentin vanhemmat olivat kirjansitojamestari Knut Bernhard Laurent ja Anna Sofia Hedenström. Hän omisti Kirkkonummen Överbyn kylässä avioliiton kautta tulleen Kusas Östergårdin talon vuoteen 1885 saakka ja Pedersin talon vuoteen 1905 saakka. Laurent piti Kirkkonummella omaa maanviljelyskoulua. Laurent oli naimisissa 1875–1901 Maria Wilhelmina Ekelundin ent. Nordström kanssa. == Näytelmiä == * Under sträjken : folkskådespel i 3 akter. Svenska Teatern 1897 == Lähteet == * * Bernt Laurent : Släkten Laurent i Finland, tab. 21, Genos 70(1999), s. 161-168, 186 * Svenska litteratursällskapet i Finland dramadatabas Daniel Luokka:Suomalaiset näytelmäkirjailijat Luokka:Vuonna 1846 syntyneet Luokka:Vuonna 1924 kuolleet
Progressive and Minimalist Recording

Progressive and Minimalist Recording on suomalaisen fuusiojazz-yhtye Cause For Effectin mini-CD, joka on julkaistu vuonna 2010. Albumi on nauhoitettu, miksattu sekä masteroitu Tampereella 18:ssa tunnissa 28.-29. toukokuuta 2010.http://www.discogs.com/Cause-For-Effect-Progressive-And-Minimalist- Recording/release/2759403 ==Kappaleet== # # # # # # # # # # # # # # # # # # # # # # # # # ==Kokoonpano== * Tuomo – basso, laulu * Ari – rummut == Arvostelut == * Imperiumi.net: Imperiumi.net == Lähteet == Luokka:Vuoden 2010 EP:t Luokka:Cause For Effectin albumit
Slow, Deep and Hard

Slow, Deep and Hard on Type O Negativen debyyttialbumi vuodelta 1991. == Yleiskatsaus == Albumin alkuperäisen nimen oli tarkoitus olla "None More Negative", mutta päätyi mainitsemattomista syistä nykyiseen muotoonsa. Albumi jäi melko vähäiselle huomiolle verrattuna yhtyeen menestysalbumeihin Bloody Kisses ja October Rust. Albumin sisältö on raskasta ja Steelen laulutyyli raakaa karjumista myöhemmin tavaramerkiksi muodostuneen bassobaritoninsa sijaan. Musiikillisesti albumi on verrattavissa Type O:a edeltäneeseen bändiin, Carnivoreen. Albumin tekstit sisältävät aiheita, jotka liittyvät petollisen tyttöystävän murhaamiseen kirveellä, kappaleet ovat myös usein huomattavan pitkiä ja harvemmin jäivät pituuksiltaan alle kuuden minuutin. Albumia pidetään yhtenä Doom- ja Goottimetallin kulmakivinä. Albumi sisältää huomattavia määrie Peter Steelen omalaatuista mustaa huumoria ja levynkansi vastaakin nimeään sensuroidulla kuvalla yhdynnästä. Vaikkakin albumin musiikki oli keskimäärin nopeaa ja aggressiivista, Type O Negative flirttaili Doom Metal-vaikutteitaan tuskallisen hitailla väliosilla. == Kappaleet == # # # # # # # ==Kokoonpano== * Peter Steele – laulu, basso * Kenny Hickey – kitarat, laulu * Josh Silver – kosketinsoitin, syntetisaattori ja efektit, laulu * Sal Abruscato – rummut & lyömäsoittimet, laulu == Aiheesta muualla == * * Luokka:Vuoden 1991 esikoisalbumit Luokka:Type O Negativen albumit
Evacuate the Dancefloor

Evacuate the Dancefloor on Cascada-yhtyeen kolmas studioalbumi. Se julkaistiin Isossa-Britanniassa ja Suomessa 6. heinäkuuta 2009. == Singlet == *Evacuate The Dancefloor Evacuate The Dancefloor oli albumin ensimmäinen single. Kappale julkaistiin kaupallisesti Irlannissa 15. kesäkuuta 2009, ja 29. kesäkuuta 2009 ympäri maailmaa. Kappaleen julkaisi Cascadan amerikkalainen levy-yhtiö Robbins Entertainment. *Fever Fever oli albumin toinen single, joka julkaistiin Saksassa 9. lokakuuta 2009. Kappale oli kolmas single Britanniassa, missä Dangerous oli toinen single. Se nousi top-40:een monessa maassa. *Dangerous Dangerous oli toinen singe Britanniassa ja Irlannissa. == Kappalelista == Yann Peifer ja Manuel Reuter ovat olleet mukana säveltämässä kaikkia kappaleita, lukuun ottamatta kappaletta 2. == Tekijät == * Frank T. Wartenberg – valokuvaus * Frank Ehrlich – kansainvälinen hallinto * Joe Yannece – masterointi * King & White – tuotanto, järjestely, sekoitus * Manuel Reuter – tuotanto, sovitus, miksaus * Natalie Horler – laulu * Rebecca Meek – suunnittelu * Yann Peifer – tuotanto, sovitus, miksaus == Arvostelut == * Allmusic: Allmusic review * Billboard: positiivinenBillboard: Album review == Lähteet == Luokka:Vuoden 2009 albumit Luokka:Elektronisen musiikin albumit Luokka:Cascadan albumit
2001–2004

2001–2004 on suomalaisen fuusiojazz-yhtye Cause For Effectin kokoelma-albumi, joka on julkaistu vuonna 2006. Se sisältää yhtyeen kaksi mini-CD:tä (professional 300 & PQ-2) sekä studioalbumin album. ==Kappaleet== professional 300 # # # # # # # # # # # # # # # # # # album # * # # # # # # # # # # # # # # # # # # # # # # # # # # # # # # # # # # # # # # # # # PQ-2 # * # # # # # # # # # # # # # # # # # # # ==Kokoonpano== * Tuomo - basso, laulu * Ari - rummut Luokka:Vuoden 2006 kokoelma-albumit Luokka:Cause For Effectin albumit
The Origin of the Feces

The Origin of the Feces on Type O Negativen toinen albumi vuodelle 1992. Albumi on humoristisesti tehty valelivelevy, jossa on yleisön buuauksia ja kappaleen keskeytyminen pommiuhan takia. Albumi tuotettiin muistuttamaan Slow, Deep and Hard -tourin aikoja. Albumista julkaistaan uusintapainos 25. marraskuuta 2022. == Kappaleet == # # # # # # # Uuden painoksen bonuskappale # * == Kokoonpano == * Peter Steele - Laulu ja Basso * Josh Silver - Koskettimet * Kenny Hickey - Kitara * Sal Abruscato - Rummut * Johnny Kelly - Rummut Paranoidissa. ==Lähteet== == Aiheesta muualla == * * Luokka:Type O Negativen albumit Luokka:Vuoden 1992 albumit
NTT Docomo Yoyogi Building

NTT Docomo Yoyogi Building () on pilvenpiirtäjä Tokion kaupungissa. Shibuyassa sijaitsevaa rakennusta alettiin rakentaa vuonna 1997 ja se valmistui vuonna 2000. Vuonna 2002 siihen lisättiin kello, jonka seurauksena siitä tuli maailman korkein kellotorni ylittäessään Varsovassa sijaitsevan Kulttuurin ja tieteen palatsin kellotornin korkeudessa. Rakennus on 240 metriä korkea ja antennin kanssa 272 metriä korkea. NTT Docomo Yoyogi on Tokion kaupungin kolmanneksi suurin rakennus. Rakennuksen omistaa NTT DoCoMo -yhtiö. Rakennus muistuttaa ulkoasultaan Empire State Buildingia. Tornin yläosan värilliset valot ennustavat sataako myöhemmin päivällä. Rakennuksessa ei ole turistitoimintaa, jonka seurauksena turisteja ei päästetä rakennukseen. == Lähteet == == Aiheesta muualla == Luokka:Japanin pilvenpiirtäjät Luokka:Tokion rakennukset ja rakennelmat
Kollektiivinen tietoisuus

Kollektiivinen tietoisuus tarkoittaa niitä normeja ja arvoja, jotka ovat yhteisiä kaikille yhteiskunnan jäsenille. Käsitteen loi sosiologi Émile Durkheim. Hänen mukaansa kollektiivinen tietoisuus on yhteiskunnallisen järjestyksen perusta kaikissa yhteiskunnissa. Käsite on sukua muun muassa marxilaiselle käsitteelle kollektiivinen tajunta. Luokka:Sosiologia
HMS Gustaf V

HMS Gustaf V oli Ruotsin laivaston Sverige-luokan rannikkopanssarilaiva (), joka palveli muun muassa toisessa maailmansodassa. == Valmistus == Alus tilattiin Kockums Mekaniska Verkstadilta Malmöstä. Alus laskettiin vesille 31. tammikuuta 1918 ja valmistui 9. tammikuuta 1922.Hofsten, Gustaf von & Waernberg, Jan s. 124 == Palvelus == Maailmansotien välillä Ruotsin laivasto vieraili ahkerasti Itämeren satamissa, ja rannikkopanssarilaivat olivat tietenkin merkittävä osa vierailuita. Gustaf V, HMS Drottning Victoria ja neljä miinanraivaaja vierailivat 5. heinäkuuta 1924 Tallinnassa, mistä ne jatkoivat Ruotsin rannikkolaivaston kanssa (yhteensä 36 alusta) Helsinkiin. Kesällä 1926 alus vieraili sotaharjoitusten yhteydessä HMS Sverigen kanssa Kööpenhaminassa. Alus nykyaikaistettiin 1927–1930, jolloin sen etummainen masto lyhennettiin ja muutettiin kolmijalkaiseksi. Samalla mastoon asennettiin tulenjohtokeskus ja mahdollisesti erilaisia sensoreita. Aluksen ilmastointia parannettiin, ja etummainen torpedohuone muutettiin tykistön käyttöön. Alukselle rakennettiin myös uusi tiloja, kuten rannikkolaivastonkomentajan ja ilmatorjunnanjohtokeskukset. Keväällä 1930 alus oli Drottning Victorian sekä hävittäjien HMS Ehrensköldin ja HMS Nordenskjöldin kanssa laivastovierailulla Swinemündessa, jonne osasto saapui 9. huhtikuuta. Alus teki 1933 purjehduksen, jonka aikana se vieraili seuraavissa satamissa: *Helsingborg *Amsterdam *Arosa Bay *Gibraltar *Malta *Syrakusa *Genova *Alger *Palma de Mallorca *Gibraltar *Plymouth *Oslo *Malmö Alus oli huollettavana 1936–1938, jolloin kuusi aluksen kattiloista vaihdettiin kahteen öljykäyttöiseen. Samalla osa hiilivarastoista muutettiin öljytankeiksi ja loput majoitustiloiksi. Aluksen ammusvarastot muutettiin yhteensopiviksi uusien ammustyyppien kanssa, ja etummainen 150 millimetrin kaksiputkinen tykkitorni vaihdettiin neljään Boforsin 40 millimetrin m/36 -ilmatorjuntatykeillä. Lisäksi taaempi masto poistettiin, ja 90 cm etsintävalo korvattiin 110 cm valolla. Karlskronassa pidetyissä ilmatorjuntaharjoituksissa 9. maaliskuuta 1939 aluksen mastoihin törmäsi lentokone, jonka miehistön jäsenistä kaksi sai surmansa. === Toinen maailmansota === Gustaf V oli toisen maailmansodan alussa rannikkolaivaston lippulaivana. Harjoituksessa Gotlannin länsipuolella 17. heinäkuuta 1940 aluksen kattilahuoneessa räjähti, jolloin kahdeksan merisotilasta sai surmansa välittömästi ja kaksi muuta myöhemmin. Onnettomuuden jälkeen rannikkolaivaston komentaja esikuntineen siirtyi Sverigelle. Alus siirrettiin Tukholmassa telakalle, jossa se viipyi kuukauden ennen paluutaan palvelukseen. === Sodan jälkeen === Alus siirrettiin reserviin 1. huhtikuuta 1957, minkä jälkeen se makasi ankkuroituna Karlskronassa. Kaksi aluksen 152 millimetrin tykkiä siirrettiin Kalixlinjalle Pohjois-Ruotsiin, jossa ne sijoitettiin osaksi linnoitustykistöä. Alus myytiin 1970 romutettavaksi Göteborgiin. == Lähteet == * * * === Viitteet === Luokka:Sverige-luokan rannikkopanssarilaivat Luokka:Ruotsalaiset toisen maailmansodan taistelulaivat Luokka:Kockums
Robert Remak

Robert Remak (26. heinäkuuta 1815 – 29. elokuuta 1865) oli preussilainen embryologi, fysiologi ja neurologi. Remak sai lääkärin tutkintonsa vuonna 1838 Berliinin Humboldt-yliopistosta, missä hän opiskeli Johannes Müllerin oppilaana. Tutkinto käsitteli neurologiaa. Remak sai selville, että solun alkuperä on toinen, jakautunut solu. Kyseessä on siis solunjakautuminen. Saavutuksistaan huolimatta Remak sai täyden professiouden vasta hyvin vanhana, ja silloinkin häneltä kiellettiin täyden professoriuden tavallisimmat hyödyt. Syynä oli hänen juutalainen uskonsa. Remakin poika Ernst Julius Remak oli myös neurologi, ja hänen pojanpoikansa, Robert Erich Remak taas oli matemaatikko, joka kuoli Auschwitzin keskitysleirillä vuonna 1942. Luokka:Saksalaiset professorit Luokka:Saksalaiset fysiologit Luokka:Saksalaiset neurologit Luokka:Vuonna 1815 syntyneet Luokka:Vuonna 1865 kuolleet
Bloody Kisses

Bloody Kisses on Type O Negativen kolmas albumi ja ensimmäinen yhtyeen läpimurtolevy. Levyllä yhtyeen raaka ja vihainen soundi on hieman laantunut ja esimerkkejä siitä on tempon hidastuminen, melodiset ja tunteelliset kappaleet korvaten vihaiset ja aggressiiviset, Punkhenkiset mätöt. Albumi, tosin sisältää vielä muutaman kappaleen, joka muistuttaa yhtyeen vanhaa tuotantoa kuten "Kill All the White People" ja "We Hate Everyone". Molemmat kappaleet ovat vastalauseita bändin natsi -ja rasistikohulle. Albumi saattaa kuulostaa radioystävällisemmältä, mutta vaikka musiikki on "rauhoittunut" edeltäjiinsä nähden, on se myös avannut itseensä aivan uusia ulottuvuuksia raskaudessa ja melankoliassa. Tämä muovasi Type O Negativelle tyypilliset elementtinsä, jotka usein leikittelivät tuskallisen hitailla ja äärimmäisen raskailla Doom Metal- kappaleilla. (Esim Suspended in Dusk ja Bloody Kisses) Bloody Kissesillä pyrittiin siis yhdistämään ilmeisen radioystävällistä goottimetallia ja painostavan raskasointista Doom Metallia. Albumilla on kuivaa ja satiirista huumoria sanoituksissa ja kappale "Black No.1" on sekä parodia, että kunnianosoitus Goottistereotypioille. Peter Steele on maininnut pitävänsä Bloody Kissesiä ensimmäisenä "täysiverisenä" Type O-albumina. == Kappaleet == # # # # # # # # # # # # # # # ==Kokoonpano== * Peter Steele – laulu, basso * Kenny Hickey – kitarat, laulu * Josh Silver – kosketinsoitin, syntetisaattori ja efektit, laulu * Sal Abruscato – rummut & lyömäsoittimet, laulu == Aiheesta muualla == * * Luokka:Type O Negativen albumit Luokka:Vuoden 1993 albumit
Stefano Giovannoni

Stefano Giovannoni (s. 1954 La Spezia, Italia) on italialainen arkkitehti, teollinen muotoilija ja sisustussuunnittelija. Hän valmistui arkkitehdiksi Firenzessä 1978 ja työskentelee nykyisin Milanossa. Hän toimii Milanon Domus- akatemian rehtorina Università del Progetto in Reggio Emilia:ssa. Oras: Stefano Giovannoni , viitattu 11.5.11 Yhteistyötä hän tekee mm. seuraavien yritysten kanssa: Magis, Seiko, Kankyo, Oras ja Siemens. Alessin muovitavaroista valtaosa on Giovannonin suunnittelemiaTaloussanomat: Alessin ja Oraksen kylpyhuoneenmarkkinointi alkaa Keski-Euroopasta 26.4.2002, viitattu 11.5.11, samoin kuin suomalaisille tuttu pisaranmuotoinen Bliw- nestesaippuapakkaus (2002) Umami-Lifestyle-julkaisu: Ympäristöystävälliset Bliw-saippuat , viitattu 11.5.11. Stefano Giovannoni on saanut lukuisia arvokkaita huomionosoituksia : *“Shincenchiku Residential Design Competition” -palkinto 1980 *“Concorso per una piazza a Santa Croce sull’ Arno”-palkinto 1980 *”Concorso per la ristrutturazione del centro storico di Castel di Sangro”-kilpailun voitto yhdessä A. Branzin ja R. Butin kanssa 1989 ==Lähteet== Luokka:Elävät henkilöt Luokka:Vuonna 1954 syntyneet Luokka:Italialaiset arkkitehdit Luokka:Italialaiset muotoilijat Luokka:Sisustussuunnittelijat
Anatoli Kuznetsov

Anatoli Vasiljevitš Kuznetsov (, 18. elokuuta 1929 Kiova – 13. kesäkuuta 1979 Lontoo) oli venäläinen kirjailija. Anatoli Kuznetsov valmistui vuonna 1960 Maksim Gorkille nimetystä kirjallisuusinstituutista. Työskentely Irkutskin vesivoimalatyömaalla antoi hänelle aiheen suosittuun nuortenromaaniin ”Taru jatkuu” (Prodolženije legendy, 1957). Suurta huomiota herätti juutalaisten joukkotuhosta Babi Jarissa kertova samanniminen dokumenttiromaani (1966). Vuonna 1969 Kuznetsov loikkasi länteen, jossa hän julkaisi uudelleen sensuurin runteleman kirjan. ==Suomennettu teos== * Taru jatkuu: (nuorukaisen päiväkirjasta). Suom. Tyyne Perttu. Moskova: Vieraskielisen kirjallisuuden kustannusliike, 1963. * Babi Jar: dokumenttiromaani. Suom. Esa Adrian. Helsinki: Tammi, 1967. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1929 syntyneet Luokka:Vuonna 1979 kuolleet
Ivanka Brekalo

Ivanka Brekalo, (14. maaliskuuta 1981, Essen) on kroatialaista syntyperää oleva saksalainen näyttelijä. Brekalo on näytellyt Lemmen viemää -sarjassa Emma Stroblia, pääparina yhdessä Martin Gruberin kanssa (sarjassa Felix Saalfeld). Brekalo on näytellyt myös monissa teatterinäytelmissä. Brekalo asuu tällä hetkellä Münchenissä. ==Lähteet== * Virallinen sivusto * Ivanka Brekalo Das Ersten sivuilla * Luokka:Vuonna 1981 syntyneet Luokka:Elävät henkilöt Luokka:Saksalaiset näyttelijät
Alexander Sims

Alexander Sims (s. 15. maaliskuuta 1988 Lontoo, Englanti, Iso-Britannia) on brittiläinen moottoriurheilija. Sims kilpailee tällä hetkellä IMSA SportsCar Championship -sarjassa. == Ura == Sims aloitti uransa karting-sarjoissa vuonna 1998. Vuonna 2000 hän voitti Super 1 MSA Cadet -luokan mestaruuden, Kartmasters Grand Prix -tittelin, The 5 Nations Cup -tittelin ja sijoittui toiseksi Champions of The Future British Cadet Championship -mestaruussarjassa. Sims voitti myös JICA British Championship -tittelin, The Monaco Kart Cup -tittelin, kolme British Grands Prix -titteliä ja Formula A World Championship -tittelin. Vuonna 2006 Sims siirtyi Britannian Formula Renault -sarjaan ja ajoi debyyttikilpailussaan toiseksi. Hän sijoittui lopulta sarjan yhdeksänneksi ja seuraavana vuonna kahdeksanneksi. Vuonna 2008 Sims sijoittui sarjan toiseksi. Hän sai tästä hyvästä McLaren Autosport BRDC Award -palkinnon. Vuonna 2009 Sims kilpaili Formula 3 Euroseries -sarjassa ja sijoittui neljänneksi. Hän toisti sijoituksensa vuonna 2010. Vuonna 2011 Sims kilpaili GP3-sarjassa Status-tallissa. Hän voitti kauden ensimmäisen sprinttikilpailun. Sims saavutti kauden aikana 34 pistettä sijoittuen sarjan kuudenneksi. Vuonna 2012 Sims ajoi muutamia kilpailuja F3 Euroseries -sarjassa voittaen yhden kilpailun. Samana vuonna hän oli mukana Le Mansin 24 tunnin ajossa. Vuonna 2013 Sims teki paluun GP3-sarjaan, jossa hän korvasi Nürburgringin viikonloppuna Adderly Fongin. Hän saavutti kahdessa ajamassaan kilpailussa yhden kakkossijan ja yhteensä 16 pistettä. Sims palasi mukaan takaisin vielä Carlin-tallin autolla korvaten Eric Lichtensteinin loppukauden ajaksi. Hän ajoi Belgian viikonlopun toisen kilpailun voittoon. Hän sijoittui sarjan kahdeksanneksi, vaikka hän tuli mukaan sarjaan kesken kauden. Hän kilpaili myös Euroopan Formula 3 -sarjassa saavuttaen viisi palkintosijaa sijoittuen sarjan kymmenenneksi. Sims kilpaili Formula E -sarjassa vuosina 2018–2022 ajaen BMW i Andrettilla ja Mahindra Racingillä voittaen urallaan yhden osakilpailun Dirijjan ePrix’ssä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Status Grand Prix TUR FEA 8 TUR SPR 1 ESP FEA Kesk. ESP SPR Kesk. EUR FEA 6 EUR SPR 2 GBR FEA 2 GBR SPR 3 GER FEA 12 GER SPR 2 HUN FEA DSQ HUN SPR 9 BEL FEA Kesk. BEL SPR Kesk. ITA FEA 21† ITA SPR Kesk. 34 6. 2013 Status Grand Prix ESP FEA ESP SPR VAL FEA VAL SPR GBR FEA GBR SPR GER FEA 8 GER SPR 2 HUN FEA HUN SPR 77 8. 2013 Carlin BEL FEA 5 BEL SPR 1 ITA FEA 5 ITA SPR 6 ABU FEA 2 ABU SPR 7 77 8. == Aiheesta muualla == * Alexander Sims Driverdb.com-sivustolla. Luokka:Brittiläiset autourheilijat Luokka:Formula E -kuljettajat Luokka:GP3-kuljettajat Luokka:Vuonna 1988 syntyneet Luokka:Elävät henkilöt
Stars and Stripes Forever

Stars and Stripes Forever (suomennetaan joskus Tähtilipun alla) on yhdysvaltalaisen John Philip Sousan vuonna 1896 säveltämä sotilasmarssi, jota pidetään hänen tunnetuimpana teoksenaan. Se on myös Yhdysvaltain virallinen kansallismarssi. Sousa kertoi säveltäneensä isänmaallisen marssin ”jumalallisen innoituksen” vallassa joulupäivänä 1896 ollessaan laivassa Atlantilla paluumatkalla Euroopan-kiertueeltaan. Hän tosin ilmeisesti kirjoitti nuotit muistiin vasta maihinnousun jälkeen newyorkilaisessa hotellihuoneessa. Marssin ensimmäinen julkinen esitys oli Philadelphiassa 14. toukokuuta 1897. Se kohosi suureen suosioon hieman myöhemmin Yhdysvaltain–Espanjan sodan puhjettua. Kappale vapautui tekijänoikeuksista Yhdysvalloissa vuonna 1953.Paul E. Bierley: “The Stars and Stripes Forever” (1896) United States Marine Band. Viitattu 17.2.2020. Vuonna 1898 Sousa kirjoitti kappaleeseen myös sanat, joita ei kuitenkaan ole tapana käyttää. ==Lähteet== == Aiheesta muualla == Luokka:Yhdysvaltalaiset sotilasmarssit Luokka:Yhdysvaltain kansallissymbolit Luokka:Instituutioiden tunnuskappaleet
Sumperinjoki

Sumperinjoki on Padasjoella sijaitseva joki. Se on bifurkaatiojärvi Vesijaon laskujoki Kymijoen vesistöön. Sumperinjoki laskee vetensä Tohtainlammin ja Välijoen kautta Myllyjärveen. Sieltä reitti jatkuu Kaukilankosken kautta Miestämään, Arrakosken kautta Alajärveen, Tarposeen ja edelleen Ruokolampeen. Ruokolammesta vesi virtaa Yläjärveen ja sieltä Kirkkolammin kautta Padasjoen kirkonkylän läpi Päijänteeseen Padasjoenselälle. Lopulta Vesijaosta lähteneet vedet päätyvät monen vesistön kautta Kymijokeen ja sen kautta Suomenlahteen. == Historiaa == Vuonna 1788 Vesikosken pehtoori Gunvand "Gös" Sjögrahn luovutti 145 hehtaaria maata Tohtainlammi–Ruisvuo-alueelta. Nykyisin alue tunnetaan Virnajärvenä. Alueen sai haltuunsa talollinen Immaanuel Sundberg. Vuonna 1790 Kiimaljoen yläjuoksulle perustettiin mylly, ruokkimaan alueelle noussutta, muutamasta talosta koostuvaa, kyläyhteisöä. Kirkonkirjojen mukaan ensimmäiset kinkerit pidettiin "Sumperin-tuvassa" alkukeväästä 1791. Ensimmäisen kirkollisen kasteen saanut sumperilainen oli Knaus Eemil Sundberg. Knausin yhdeksästä lapsesta seitsemän selvisi aikuisiksi. Nuorimmainen Wern Knausinpoika vangittiin 18.8.1812 vähämielisyydestä. "Wern Knausinpoika oli rakentanut pesäntapaisen koltan Kuuksaman myökyyn. Siltä hän oli kulkijoita peljoitellut huhuamalla ja kraapustelullaan" \- Robert Merinen, Kruunun nimismies.'' Wern Knausinpoika päästettiin vapauteen 1820. Wern palasi kotiseudulleen Sumperin kyläyhteisöön, jossa hänet otettiin ilolla vastaan. Wern toimi myllärinä Ylä-sumperin myllyllä kuolemaansa asti. Wern avioitui pian paluunsa jälkeen siskopuolensa Adamiina Antintyttären kanssa. Lapsia he saivat yksitoista. Kiimaljoen nimeksi vakiintui Sumperinjoki. Kaikki kyläyhteisön puurakenteiset asuintalot paloivat maan tasalle 4.7.1841. Ainoa palamaton rakennus oli kivirakenteinen Sumperintuvan kellaristo. Paikallinen sanonta "Selviä kui Sumperin kellaari", juontaa juurensa tästä palosta. Sumperin kyläyhteisö ei enää koskaan elpynyt entiselleen. Nykyisin maastosta voi juuri ja juuri erottaa kellariston kivirakennelmat. Suurin osa kellarin kivistä on siirretty yläjuoksulla sijaitsevaan Sumperinjoen sillan silta- arkkuun. Vanha Sumperinsilta purettiin 1964 ja korvattiin betonirakenteisella. == Lähteet == == Aiheesta muualla == *Ympäristö.fi Luokka:Padasjoen luonto Luokka:Suomen joet Luokka:Vesistöjen bifurkaatiot
Rauno Ranta

Rauno Nikolai Ranta (s. 24. joulukuuta 1945 Kauhajoki) on suomalainen poliisineuvos, joka toimi keskusrikospoliisin päällikkönä vuosina 1987–2013. Hän jäi eläkkeelle lokakuussa 2013, jolloin hänen seuraajakseen nimitettiin Robin Lardot. Ranta on koulutukseltaan oikeustieteen kandidaatti.Suomen valtiokalenteri 1988, osastonumero 12.156. ISSN 0355-2462. Ennen keskusrikospoliisin päälliköksi nimittämistä Ranta toimi Helsingin poliisilaitoksen nuorempana konstaapelina 1969–1971, vanhempana konstaapelina 1971–1978, komisariona 1978–1979 ja osastonjohtajana 1986–1987. Isojoen vs. nimismies Ranta oli 1978, keskusrikospoliisin rikostarkastaja 1979–1984 ja rikosylitarkastaja 1984–1986. == Lähteet == Luokka:Suomalaiset poliisit Luokka:Vuonna 1945 syntyneet Luokka:Elävät henkilöt
Suomen Yhteiskunta-alan Ylioppilaat SYY

Suomen Yhteiskunta-alan Ylioppilaat SYY ry (lyhyesti SYY) on vuonna 1998 perustettu yhteiskuntatieteellisen alan opiskelijoiden edunvalvontajärjestö. Liiton jäseniä ovat kaikki Yhteiskunta-alan korkeakoulutetut ry:n opiskelijajäsenet. Ennen vuotta 2012 liiton nimi oli Suomen Valtiotieteitä Opiskelevien Liitto SVOL.Mikä SYY? Liiton puheenjohtajana vuonna 2021 toimii Susanna Hietala. SYY hoitaa jäsenistönsä edunvalvontaa erityisesti ammattiyhdistysliikkeen sisällä, sekä pyrkii levittämään työelämätietoutta yhteiskunnallisen alan opiskelijoille. Liitolla on noin 2500 jäsentä. == SYYn puheenjohtajat == * Susanna Hietala 2021 * Karri Kekkonen 2020 * Aleksi Laaksonen 2019 * Tuukka Vartiainen 2018 * Antti Simi 2017 * Tahvo Kekkonen 2016 * Heidi Niinikoski 2015 * Timo Koivisto 2014 * Lauri Koponen 2013 * Saara Hanhela 2012 * Piritta Jokelainen 2011 * Markus Siltanen 2009-2010 * Milla Sinnemäki 2009 * Maria Ojakoski 2008 * Jukka-Pekka Rantakokko 2007 * Sanni Grahn-Laasonen 2006 * Mikko Kivipelto 2005 * Jussi Salonranta 2003-2004 * Janina Koski 1999, 2001-2002 * Elina Moisio 2000 == Paikallisyhdistykset == Suomen Yhteiskunta-alan Ylioppilailla on 8 paikallisyhdistystä; Helsingissä, Joensuussa, Jyväskylässä, Kuopiossa, Rovaniemellä, Tampereella, Turussa ja Vaasassa.http://www.yhteiskunta-ala.fi/syy/paikallisyhdistykset/ Paikallisyhdistykset järjestävät harrastus- ja tiedotustilaisuuksia oman yliopistonsa opiskelijoille sekä hoitavat alueellista edunvalvontatyötä. == Aiheesta muualla == * Suomen Yhteiskunta-alan Ylioppilaat SYY ry == Lähteet == Luokka:Yhteiskunta-alan korkeakoulutetut Luokka:Suomalaiset opiskelijajärjestöt
Luna 18

Luna 18 () oli neuvostoliittolaiseen Luna-ohjelmaan kuulunut miehittämätön avaruuslento. Luotain oli samanlainen kuin aiempi, onnistunut Luna 16-luotain. Luna 18 laukaistiin 2. syyskuuta 1971 kello 13.40.40 UTC. Se asettui Kuun ympäri sadan kilometrin korkeudessa kulkevalle kiertoradalle viisi päivää myöhemmin 7. syyskuuta. Luotaimen oli tarkoitus laskeutua Kuuhun pehmeästi ja tuoda siitä näytteitä maahan. Alus aloitti laskeutumisen 11. syyskuuta ja suuntasi kohti Kuun pintaa. Laskeutuminen kuitenkin epäonnistui, ja Luna 18 syöksyi Kuun pintaan vuoristoiselle alueelle Mare Fecunditatisin lähelle kello 07.48 UT. Yhteys luotaimeen katkesi törmäyshetkellä. ==Pääinstrumentit== *Stereokamerat *Robottikäsi näytteiden kaivamiseen *Säteilynilmaisin *Korkeusmittari ==Lähteet== Luokka:Luna-ohjelma Luokka:Vuoden 1971 avaruustoiminta
Sori (kappale)

Sori on alkuaan rap-yhtye Fintelligensin kappale Kokemusten summa -albumilta. Single julkaistiin vuonna 2002. Levyllä on lisäksi kappaleesta sen instrumentaaliversio. Kappaleesta on kuvattu myös musiikkivideo. Paula Vesala on tehnyt kappaleesta cover-version, joka kuultiin Vesalan esittämänä ensimmäisen kerran Nelosen Vain elämää-televisiosarjan kolmannella tuotantokaudella. == Kappaleet == # Sori # Sori (instrumentaali) == Lähteet == Luokka:Fintelligensin kappaleet Luokka:Vuoden 2002 kappaleet
Running Scared

Running Scared voi tarkoittaa: * Running Scared (vuoden 1972 elokuva), draamaelokuvan pääosassa Robert Powell * Tappajat kintereillä/Pako kuoleman hädässä, vuoden 1980 toimintaelokuvan pääosissa Ken Wahl ja Judge Reinhold * Kaupungin nopeimmat kytät, vuoden 1986 toiminta-/draamaelokuvan pääosissa Gregory Hines ja Billy Crystal * Running Scared (vuoden 2006 elokuva), rikoselokuvan pääosassa Paul Walker * Running Scared (televisiosarja), brittiläinen lastendraamasarja * "Running Scared" (Roy Orbisonin kappale) * "Running Scared" (Eldar & Nigarin kappale), vuoden 2011 Eurovision laulukilpailun voittanut kappale * "Running Scared" (Nik Kershawin kappale), Nik Kershawin kappale albumilta Radio Musicola * Running Scared (romaani), Ann Grangerin romaani * Running Scared, Roy Orbisonin varhaistuotantoa sisältävä kokoelma-albumi
Ding Dong

Ding Dong voi tarkoittaa: * Ding Dong, paikkakunta Texasissa, Yhdysvalloissa * ”Ding Dong Song”, Güntherin kappale vuodelta 2004 * ”Ding Dong, Ding Dong”, George Harrisonin kappale vuodelta 1974 * ”Ding Dong”, Dana Internationalin kappale vuoden 2011 Eurovision laulukilpailuun * ovikellon ääntä * Ding Dong, jamaikalainen reggae/dancehall-artisti ja tanssija * Ding Dong!, Krista Siegfridsin albumi vuodelta 2013.
Emilia (albumi)

Emilia on suomalaisen laulajan Emilian vuonna 1982 julkaistu studioalbumi. Albumin julkaisi levy-yhtiö Kerberos. Albumi sisältää muun muassa alun perin italialaisen La Bellinin vuonna 1978 levyttämän diskokappaleen "Satan in Love" suomenkielisen coverversion. Helsingin Sanomissa Markku Fagerlund nimesi albumin ehdolle vuoden kamalimmaksi levyksi. Hänestä edellisvuonna singlenä julkaistu ”Satan in Love” herätti jo hirtehistä hilpeyttä, mutta albumillinen Emiliaa oli jo liikaa: ”Emilia on lähinnã naispuolinen versio Frederikistä: kömpelö sekoitus seksiä ja vauhdikasta imagoa. Tärkein eli laulajan lahja kuitenkin puuttuu, ja ääni on ohut ja epätasainen.” Saman yhtiön Ilta-Sanomat oli armollisempi: ”Emilia on raikkaalla tavalla erilainen suomalaisten naisartistien joukossa.” ==Kappaleet== # # # # # # # # # # ==Lähteet== Luokka:Vuoden 1982 esikoisalbumit Luokka:Suomalaiset popalbumit Luokka:Suomalaiset rockalbumit Luokka:Suomalaiset elektronisen musiikin albumit Luokka:Suomalaiset disco-albumit Luokka:Kassu Halosen tuottamat albumit
Samu-Petteri Mäkelä

Samu-Petteri Mäkelä (s. 9. marraskuuta 1986 Pori) on suomalainen jalkapalloilija, joka edustaa Ykkösessäpelaavaa Musan Salamaa. Hän on pelipaikaltaan hyökkääjä. Mäkelä on pelannut Veikkausliigaa FC Jazzissa kaudella 2004 ja Turun Palloseurassa kaudella 2009 yhteensä kymmenen ottelun verran. Hän teki ensiesiintymisensä pääsarjatasolla 23. toukokuuta 2004 Jazzin vierasottelussa Myllykosken Palloa vastaan.Veikkausliiga – Hall of Fame Mäkelä oli Jazzin paras maalintekijä Kakkosen kaudella 2013 joukkueen noustessa Ykköseen. Kauden jälkeen hän ei päässyt seuran kanssa yhteisymmärrykseen jatkosopimuksesta ja siirtyi Kolmosen Musan Salamaan. Heinäkuussa 2014 Mäkelä palasi Jazziin myös kauden 2015 kattavalla sopimuksella.Laiho, Harri. Samu- Petteri Mäkelä palaa FC Jazziin. Satakunnan Kansa 25.7.2014. Elokuussa 2017 Mäkelän ja FC Jazzin välinen pelaajasopimus purettiin Mäkelän aloitteesta. Hän palasi Musan Salamaan loppukauden 2017 ja kauden 2018 kattavalla sopimuksella. == Lähteet == Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
No One

No One voi tarkoittaa ainakin seuraavia: * No One, yhtye * ”No-One”, 2 Unlimited -yhtyeen kappale vuodelta 1994 * ”No-One”, Dark Tranquillityn kappale albumilta Projector * ”No One”, kappale Fear Factoryn vuoden 2001 albumilta Digimortal * ”No One”, Quasin vuoden 2003 kappale albumilta Hot Shit! * ”No One”, Aly & AJ:n kappale vuodelta 2005 * ”No One”, Alicia Keysin kappale vuodelta 2007 * No One, eteläkorealaisen F.Cuz-poikabändin EP-julkaisu vuodelta 2010 * ”No One”, Maja Keucin kappale vuodelta 2011.
I Can

I Can voi tarkoittaa: * "I Can" (Bluen kappale) * "I Can" (Brian Harveyn kappale) * "I Can" (Helloweenin kappale) * "I Can" (Nasin kappale)